Pas tarifave amerikane, ekonomistët paralajmërojnë për luftë tregtare
Analistët thonë se shumë vende në zhvillim mund të dëmtohen nga lufta tregtare
Vendet partnere tregtare po kritikojnë tarifat e propozuara nga administrata Trump për importet e çelikut dhe aluminit në Shtetet e Bashkuara. Shumë analistë thonë se mund të shkohet drejt një lufte të re tregtare, e cila mund të dëmtojë jo vetëm ekonomitë e mëdha, por edhe vendet në zhvillim. Donald Trump premtoi gjatë fushatës elektorale se do të mbrojë industrinë amerikane, e cila thotë se është shkatërruar nga importet e huaja të lira. Ndërsa administrata amerikane po përgatitet të përmbushë këtë premtim, partnerët tregtarë të Shteteve të Bashkuara u zotuan se do të kundërpërgjigjen. Eksportet e aluminit kinez u rritën me mbi një të katërtën gjatë dy muajve të parë të këtij viti. 14% e tyre shkojnë drejt Shteteve të Bashkuara. Pekini paralajmëroi kundër tarifave të reja. , deklaroi Wang Yi, Ministër i Jashtëm i Kinës. Evropa gjithashtu ka kërcënuar se do të kundërpërgjigjet ndaj eksporteve amerikane. , tha Cecilia Malmstrom, Komisionere e Bashkimit Evropian për Tregtinë. Presidenti Trump thotë se industria e çelikut dhe e aluminit është thelbësore për sektorin e mbrojtjes dhe se tarifat nevojiten për të mbrojtur sigurinë kombëtare. Organizata Botërore e Tregtisë përballet me një dilemë të vështirë. , thotë Profesor Ken Shalden, i London School of Economics. Zoti Shalden thotë se shumë vende u anëtarësuan në OBT në vitin 1994, me mirëkuptimin se tarifat e importeve në SHBA do të kishin një tavan maksimal. , thotë Profesor Shalden. Evropa thotë se po koordinon veprimet me vende të tjera në mbarë botën për t’iu kundërpërgjigjur tarifave amerikane. Në sfond po shfaqet perspektiva e një lufte tregtare dhe shumë njerëz i frikësohen dëmeve ekonomike ndaj të gjitha palëve.